"Kopano eno e tla samagana gape le Mogopolo wa Mokgatlhotshwaraganelo wa Aforika (AU) wa 2063, motheotumelano mmogo le leanokonokono mabapi le go fetola Aforika go nna lefelo le le botlhokwa thata mo lefaseng mo nakong e e tlang.4 Go nneng le seabe ga Aforika Borwa mo go WEF e e ka ga Aforika, go go tla kopanyang baeteledipele ba ba kwa godimo le go ba dira gore ba rulaganye maemo a a tla dirang gore go nne le dipeeletso mo ikonoming le mo loagong, go tla thusa gape go dira gore mananeo a rona mmogo le dikgato tsa rona tsa go tsereganya di nne le mooko mo go rarabololeng dikgwetlho tsa naga ya rona di le tharo ya botlhokatiro, go se lekalekane le lehuma."